OzLabs/hebrew-wiki-articles huggingface dataset:
לב שטרנברג

לב שטרנברג (ברוסית: Лев Ште́рнберг; 3 במאי 1861 – 14 באוגוסט 1927)<ref>Памяти Л. Я. Штернберга, 1861-1927, Vol. 7 of Очерки по истории знаний (Изд-во Академии наук СССР, 1930), p. 7.</ref> היה אתנוגרף רוסי וסובייטי ממוצא יהודי, אשר בין השנים 1889 עד 1897 חקר את הילידים באזור סחלין ובסיביר עבור המוזיאון האמריקאי להיסטוריה של הטבע, בעיר ניו יורק.<ref>American Museum of Natural History Division of Anthropology Archives. <nowiki>http://anthro.amnh.org/</nowiki>. New York, New York</ref>

== ביוגרפיה ==
שטרנברג התמחה בפיזיקה ומתמטיקה באוניברסיטת סנט פטרבורג. מאוחר יותר הוא התמחה במשפטים באוניברסיטת נובורוזיסק. הוא היה פעיל שהצטרף ל-Narodnaya Volya נרודניה ווליה וערך את הפרסומים שלהם <ref>Shternberg, Lev Iakovlevich and Bruce Grant. (1999) The Social Organization of the Gilyak. New York: American Museum of Natural History. Seattle: University of Washington Press 280p. </ref> הוא לא היה מרקסיסט אך הוא נעצר על ידי השלטונות הרוסיים ב-27 באפריל 1886 בגין השתתפות בנרודניה ווליה שהוכרזה כארגון טרור אנטי-צארי.<ref></ref>

הוא שהה שלוש שנים בכלא באודסה. לאחר מכן הוגלה למושבת העונשין בסחלין לעונש של עשר שנות מאסר. הוא גורש מאודסה על הסירה פטרבורג ב-19 במרץ 1889, והגיע לנמל אלכסנדרובסק, סחלין, ב-19 במאי 1889.

שטרנברג העסיק את הרשויות בשל פעילותו בכל הנוגע לזכויות אסירים וכן בזכויות הילידים. השלטונות שלחו אותו לקהילה הנידחת של ויאכטו, 100 ק"מ צפונית לפורט אלכסנדרובסק, שם החל לראשונה בעבודת השדה האתנוגרפית שלו על השבטים הילידים. הוא חזר לביתו אך הוחזק במעצר בית שנים נוספות.

לב שטרנברג היה דמות רוסית חשובה בתחום האנתרופולוגיה החדשה. שטרנברג, בסיועו של ולדימיר בוגוראז, ארגן את המרכז האתנוגרפי הרוסי הראשון באוניברסיטת סנט פטרסבורג, לאחר המהפכה הרוסית ב-1917.<ref>Merriam-Webster (1995) Merriam-Webster's Biographical Dictionary; 1st edition. Merriam-Webster. 1184p</ref>

== קישורים חיצוניים ==

* 

== הערות שוליים ==

קטגוריה:אתנוגרפיה
קטגוריה:מדענים יהודים
קטגוריה:מהפכנים יהודים רוסים
קטגוריה:יהודים רוסים
קטגוריה:בוגרי אוניברסיטת אודסה
קטגוריה:ילידי 1861
קטגוריה:נפטרים ב-1927
לי יאנג

לי יאנג (נולדה ב-1986) היא סופרת ילדים ישראלית.

== ביוגרפיה ==
לי יאנג גדלה בתל אביב. היא צאצאית של המשוררת והסופרת אסתר ראב.<ref name=":0"></ref> אמה היא רואת חשבון שעבדה בחברות בינלאומיות ואביה היה דיפלומט. עקב הקריירות של הוריה התגוררה כעשור בלונדון ובברלין ושבה ארצה בשנת 2016. יאנג קיבלה תואר ראשון במוזיקה מהאקדמיה בלונדון בשנת 2007 ותואר שני בכלכלה וניהול מבית הספר לכלכלה של לונדון (LSE) בשנת 2009. היא ניהלה את האופרציה הבינלאומית של Airbnb מאירופה, והשיקה את פעילות החברה בישראל, ביוון ובטורקיה.<ref name=":0" /> כיום היא עוסקת בהשקעות בהון סיכון.<ref name=":1" />

בינואר 2022 החלה יאנג להגיש פודקאסט ברדיו תל אביב על ספרות ילדים.<ref></ref>

במאי 2023 החלה יאנג להגיש פינה שבועית על ספרות ילדים, "ההמלצה של לי", בתוכנית פותחים יום של רשת 13.

יאנג נשואה לאוליבר, אותו הכירה בעת שהותה בברלין, ולזוג שלושה ילדים.<ref name=":1" />

== יצירתה ==
יאנג כתבה למגירה עוד מנעוריה, בעיקר ספרי פנטזיה. ספרה הראשון, ממלכת השינה, יצא בהוצאת אוריון בשנת 2020 ועסק בנושא טקסי השינה של הילדים.<ref></ref> בשנת 2021 יצא לאור ספרה השני, אור קטן, בהוצאת טפר.<ref></ref> יאנג תרמה 400 עותקים מספרה השלישי, למר קו נתפס הגב, הוצאת אוריון 2021, לילדי ויצו העולמית. הספר למר קו נתפס הגב יצא לאור במאי 2022 בהוצאה מחודשת תחת הוצאת סטימצקי.

בפברואר 2022 ראה אור ספרה הרביעי, כוכב לעוגה, בהוצאת סטימצקי.<ref></ref> ספרה החמישי, ״בעיה באמבטיה״, ראה אור בחודש יולי 2022 בהוצאת כנרת זמורה-ביתן דביר.<ref></ref> ספרה השישי, "נסיכה", ראה אור במרץ 2024 בהוצאת אגם.<ref></ref>

== קישורים חיצוניים ==

* 
* [https://102fm.co.il/sifrut פודקאסט ספרות הילדים עם לי יאנג], אתר רדיו תל אביב
* [https://103fm.maariv.co.il/programs/media.aspx?ZrqvnVq=IHHEKH&c41t4nzVQ=FGM ראיון עם לי יאנג על הרגלי שינה טובים לילדים וספרות], רדיו 103
* [https://youtu.be/QOcQDSizv10 ראיון עם לי יאנג] ברדיו קסם 106FM
* [https://www.facebook.com/leeyoungbooks/videos/323722118663909 המלצה על ספרה ממלכת השינה] בתוכנית פותחים יום, רשת 13
* [https://www.makorrishon.co.il/ראשונות/392817 טור של לי יאנ]ג במקור ראשון
* 

== הערות שוליים ==

קטגוריה:סופרות ישראליות
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בוגרות בית הספר לכלכלה של לונדון
קטגוריה:בוגרי בית הספר לכלכלה של לונדון
קטגוריה:ישראליות שנולדו ב-1986
ולדימיר בוגוראז

ולדימיר בוגוראז (ברוסית: Влади́мир Богора́з, נולד בשם נתן בוגוראז; 27 באפריל 1865- 10 במאי 1936) היה מהפכן, סופר ואנתרופולוג רוסי, הידוע במיוחד במחקריו על אנשי הצ'וקצ'י בסיביר.

== ביוגרפיה ==
בוגוראז נולד בעיר אוברוך במשפחתו של מורה בבית ספר יהודי. בוגוראז שינה את שם הולדתו מנתן לוולדימיר לאחר שהתנצר בבגרותו. כשסיים את גימנסיה צ'כוב ב-1882, הוא נרשם לפקולטה למשפטים של אוניברסיטת סנט פטרבורג, אך פוטר בשל פעילות מהפכנית עם נרודניה ווליה והוגלה לעיר הוריו, שם בילה 11 חודשים בכלא בגין תעמולה מהפכנית. בשנת 1886, הוא עבר לסנט פטרסבורג, שם נעצר והוגלה מאוחר יותר לצפון מזרח סיביר, ליד יקוטסק (1889–1899), שם חקר את העם הצ'וקצ'י, אורח חייהם, מסורותיו, שפתו ואמונותיו, ואסף חומר רב ערך.<ref>Boas, Franz (1937). "Waldemar Bogoras". American Anthropologist. New Series. 39 (2): 314–15</ref>

בוגוראז פרסם את יצירותיו הספרותיות הראשונות בתחילת שנות ה-80, אך הוא התפרסם בשנים 1896–1897 תחת השם הבדוי הספרותי Tan על שירים ורומנים שפורסמו בכתבי עת שונים. ב-1899 פרסם את הספר "סיפורי צ'וקצ'י" וב-1900 "שירים".

החומרים האתנוגרפיים שפרסם בכתבי העת של האקדמיה הרוסית למדעים, כגון "דגימות של חומרים לחקר השפה והפולקלור של צ'וקצ'י" ו"מחקרי השפה והפולקלור של הצ'וקצ'י שנאספו במחוז קולימה", היו תרומה רבת ערך לפיתוח הבלשנות. ועשה את המחבר ידוע ברחבי העולם. בשנת 1899, בהמלצת האקדמיה למדעים, הוזמן בוגוראז על ידי המוזיאון האמריקאי להיסטוריה של הטבע בניו יורק למשלחת לצפון הפסיפיק (1900–1901) שמטרתה לחקור את האתנוגרפיה, האנתרופולוגיה והארכאולוגיה של החופים הצפוניים של האוקיינוס השקט. שם בוגוראז וחברו ולדימיר יוכלסון היו אחראים על אזור אנאדיר בסיביר, אספו חומרים למחקרים אתנוגרפיים של צ'וקצ'י, קוריאקים, לאמוטים ועמים סיביריים ילידים אחרים. הוא עזב את רוסיה מסיבות פוליטיות ב-1901 והתיישב בעיר ניו יורק, שם הפך לאוצר המוזיאון האמריקאי להיסטוריה של הטבע והפיק את יצירותיו האנתרופולוגיות הגדולות על הצ'וקצ'י (1904–1909).<ref>Katharina Gernet: Vladimir Germanovich Bogoraz (1865–1936): A bibliography. (104 p.) (=Mitteilungen des Osteuropa-Instituts München 33)</ref>

בוגוראז חזר לרוסיה בשנת 1904. ועזר בארגון קונגרס האיכרים הראשון. ב-1910 יצא לאור אוסף מיצירותיו בעשרה כרכים. ב-1917 הוא הפך לפרופסור לאתנולוגיה באוניברסיטת פטרוגרד. בוגוראז, בעזרתו של לב שטרנברג, ארגן את המרכז האתנוגרפי הרוסי הראשון באוניברסיטה.<ref>Merriam-Webster (1995) Merriam-Webster's Biographical Dictionary; 1st edition. Merriam-Webster. 1184p</ref> במהלך שנות ה-20 וה-30 הוא עשה עבודה אנתרופולוגית חשובה ביצירת והוראת שפות כתובות עבור עמים סיביריים ילידים והקים את המכון בלנינגרד לחקר עמי הצפון.

בפגישות שונות הואשם המהפכן הזקן בכך שהפך את המכון למעבדה מדעית, בניסיון לפצל את המכון ולהשיג כוח אישי של "התלהבות מהתרבות הפופוליסטית ושל גישה סנטימנטלית לעמי הצפון"; של הכחשת קיומם של מעמדות בקרב הילידים ו"כתוצאה מכך... הגן עליהם מפני ההשפעה (המזיקה כביכול) של הפיתוח הכלכלי".

אבל בוגוראז ובני בריתו הגנו על עצמם בתקיפות, ובטענה שהם דבקים בקו הפוליטי החדש (הגדרת השמאנים ככוהנים, הפעלת ניתוח מעמדי קפדני על השבטים והנחת היסוד לקולקטיביזציה) הם הצליחו לשמור על עמדותיהם, למרות שהם נותרו תחת בדיקה מדוקדקת.

== קישורים חיצוניים ==

* 
* 

== הערות שוליים ==

קטגוריה:אנתרופולוגיה
קטגוריה:אתנוגרפיה
קטגוריה:סופרים רוסים
קטגוריה:מדענים רוסים
קטגוריה:יהודים מומרים
קטגוריה:מתנצרים
קטגוריה:ילידי 1865
קטגוריה:נפטרים ב-1936
בן מור

בן אלכסנדר מור (באנגלית: Ben Alexander Moore; נולד ב-13 במאי 1995) הוא כדורסלן אמריקאי המשחק בעמדת הפאוור פורוורד בהפועל גלבוע גליל מליגת העל בכדורסל.

==קריירה==
מור שיחק כדורסל מכללות באוניברסיטת סאות'רן מתודיסט, ובארבע שנים העמיד ממוצעים של 9 נקודות ו-5.8 ריבאונדים למשחק.

לאחר שלא נבחר בדראפט ה-NBA {{כ}}2017 הצטרף לסגל אינדיאנה פייסרס לליגת הקיץ של ה-NBA, וב-15 באוגוסט חתם על חוזה בפורט ויין מאד אנטס, קבוצת ליגת הפיתוח של המועדון. ב-12 בינואר 2018 חתם על חוזה דו כיווני עם פורט ויין ואינדיאנה, ולאחר ששוחרר מהפייסרס ב-3 בנובמבר חתם על נוסף חוזה בפורט ויין. ב-20 בנובמבר 2018 חתם על חוזה דו כיווני עם סן אנטוניו ספרס וקבוצת ליגת הפיתוח שלה אוסטין ספרס, אך לא שיחק בקבוצת ה-NBA. בקיץ 2019 שיחק במדי הספרס בליגת הקיץ אך בתום הטורניר לא קיבל הצעה וב-12 בספטמבר 2019 חתם בגלאטסראיי מליגת העל הטורקית בכדורסל. ב-12 בדצמבר שב לפורט ויין ועד תום העונה העמיד ממוצעים של 13.9 נקודות ו-9.2 ריבאונדים למשחק.

ב-9 בנובמבר 2020 חתם בסאות' איסט מלבורן פיניקס מה-NBL האוסטרלית.

ב-6 בפברואר 2022 נרכש על ידי ממפיס האסל מליגת הפיתוח של ה-NBA. ב-2 באפריל חתם במטס דה גואינבו מליגת העל הפוארטו ריקנית.

ב-30 ביולי 2022 חתם בהפועל באר שבע מליגת העל בכדורסל. בעונת הוא רשם ממוצעים של 15.9 נקודות ו-8 ריבאונדים למשחק וזכה עם באר שבע ב.

ב-10 ביולי 2023 חתם בבודרומספור הטורקית.

ב-28 ביולי 2024 חתם מור בהפועל גלבוע גליל מליגת העל בכדורסל.

==קריירה בנבחרת הלאומית==
בספטמבר 2018 שיחק מור שני משחקים במדי נבחרת ארצות הברית בכדורסל במסגרת מוקדמות גביע העולם בכדורסל 2019.

==קישורים חיצוניים==

*[https://www.fiba.basketball/en/player/257989/Ben-Moore פרופיל], באתר פיב"א
*[https://basket.co.il/player.asp?PlayerId=13071 פרופיל], באתר מנהלת ליגת העל בכדורסל

==הערות שוליים==

קטגוריה:כדורסלנים אמריקאים
קטגוריה:אילינוי: כדורסלנים
קטגוריה:כדורסלני אוניברסיטת סאות'רן מתודיסט
קטגוריה:כדורסלני פורט ויין מאד אנטס
קטגוריה:כדורסלני אינדיאנה פייסרס
קטגוריה:כדורסלני אוסטין ספרס
קטגוריה:כדורסלני גלאטסראיי
קטגוריה:כדורסלני ממפיס האסל
קטגוריה:כדורסלני הפועל באר שבע
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1995
שלום יצחק לויטן

הרב שלום יצחק לויטן (נכתב גם: לוויטאן; י"ב תמוז ה'תרל"ח, 13 ביולי 1878 – אב ה'תש"א, קיץ 1941) היה רבן של וריאנה, מיישאד, אוסלו ושווקשנה. עורך "המגיד (מגד ירחים)", מחבר הספרים 'דברי שלום' ו'ילקוט הדרוש'. נספה בשואה.

== ביוגרפיה ==
נולד באיירגולה שבליטא לרב דוד בן ציון ועטיל (בת חיים סופר מרוגולה שבליטא). בין השנים תר"ע-תרע"ה (1910–1915) כיהן כרבה של מיישאד, שאותה נאלץ לעזוב במהלך מלחמת העולם הראשונה. בהמשך התמנה כרב קהילת "עדת ישראל" באוסלו (אז נקראה כריסטיאנה). לימים התמנה כאב"ד אוסלו.

בשנת ה'תרצ"א התמנה לרבנות שווקשנה ושב לליטא. נספה בשואה בהיידקרוג (שילוטה) בקיץ ה'תש"א. מחידושיו נדפסו בכתבי העת התורניים 'שערי תורה' ו'דגל התורה'. כמו כן, הרב לויטן התעסק בהוצאה לאור של ספרים בנושאי יהדות, וכתב מאמרים בקבצים תורניים, ועוד.

=== רבנותו באוסלו ===
בשנת תרפ"ז, פנו כמה מבני הקהילה היהודית באוסלו לרב קוק, וביקשו למנות רב נוסף לצד הרב לויטן. הרב קוק השיב להם שהרב לויטן ראוי לשמש ברבנות, והוסיף: "וכאשר אני יודע ששאלת הרבנות, כשהיא מתעוררת במצב של סכסוכים, ובפרט כשבא רב חדש במקום שיושב שם כבר רב מובהק, תמיד מתהוים חיכוכים והפרעות סדרים בענייני העדה, על כן בתור דרישת שלומה של העדה היקרה, הנני מבקש בזה מכבודם ומכל האנשים הנאמנים לשלום אחינו, לחזק את ידי הרב הגדול מר לעוויטאן נ"י ולקבלו עליהם לרב אב"ד לכל המפלגות השונות אשר בקהלתם".<ref>אוצרות הראיה א, ראשון לציון תשס"ב, עמ' 460.</ref>

=== יחסו לציונות ===
הרב לויטן יצר קשר עם הרב קוק בנוגע לתמיכה בתנועה הציונית ועסק רבות בפעילות ציונית באזורו.<ref>הרב אברהם וסרמן, 'קורא לדגל' עמוד 153.</ref>

== ספריו ==
* דברי שלום - עיונים בהלכה ובאגדות חז"ל. בודפשט התרפ"ד.
* ילקוט הדרוש, כתבו בשיתוף עם הרב אליעזר ליפא וייסבלום, התר"פ.

== קישורים חיצוניים ==
* [https://isheiisrael.wordpress.com/2018/01/27/רבי-שלום-יצחק-לויטן/ הרב שלום יצחק לויטן], באתר אישי ישראל

== הערות שוליים ==

קטגוריה:רבנים ליטאים
קטגוריה:רבנים נורווגים
קטגוריה:רבנים שנספו בשואה
קטגוריה:ילידי 1878
קטגוריה:נפטרים ב-1941
יאיר קפלן

יאיר קפלן (נולד ב-11 באוגוסט 1971 כ׳ באב ה׳תשל״א) הוא מנכ"ל בנק ירושלים.

== ביוגרפיה ==
קפלן נולד בירושלים, דור שביעי בארץ ישראל למשפחה מצד אביו. אביו היה היועץ המשפטי הראשי של נציב תלונות הציבור במשרד מבקר המדינה.

בנעוריו למד קפלן בתיכון הימלפרב בירושלים ואת שירותו הצבאי עשה בנח"ל המוצנח. קפלן בעל תואר ראשון בהצטיינות בכלכלה ובמנהל עסקים ותואר שני בהצטיינות במנהל עסקים עם התמחות במימון ושיווק, שניהם מהאוניברסיטה העברית.

== קריירה מקצועית ==
ב-1994 הצטרף קפלן לבנק ישראל, ומילא שם תפקידים שונים בחטיבת הפיקוח על הבנקים. בין היתר השתתף בתהליכי הפרטת בנקים ובהיערכות להוראות בזל 2 במערכת הבנקאית. בתפקידו האחרון בבנק היה סגן ממונה על הרישוי.

ב-2001 התמנה לסמנכ"ל וראש סקטור החברות בסיטיבנק ישראל, ולאחר מכן קודם לתפקיד סמנכ"ל.<ref></ref>

בשנים 2006 עד 2008 היה מנכ"ל "כלל מימון קרדיט" מקבוצת כלל ביטוח, ולאחר מכן עבר לחברת כרטיסי אשראי לישראל שם כיהן כסמנכ"ל החברה וראש אגף עסקים ואשראי.

בשנים 2015 עד 2017 שימש כיו"ר עמותת מאירים. ב-2018 ניסה קפלן להיבחר כדירקטור בבנק לאומי, אך משלא נבחר התמנה לסמנכ"ל בכיר ומנהל השקעות ראשי בהכשרה חברה לביטוח.<ref name=":0" />

בשנים 2018 עד 2022 שימש כדירקטור וחבר בוועדת האשראי העליונה של קבוצת הראל ביטוח ופיננסים. באפריל 2022 מונה למנכ"ל בנק ירושלים. במקום גיל טופז.

== חיים אישיים ==
קפלן נשוי ואב ל-4 בנות. מתגורר במודיעין.

==קישורים חיצוניים==
* 
* [https://www.linkedin.com/posts/bank-of-jerusalem_סקירה-של-יאיר-קפלן-מנכל-בנק-ירושלים-בכנס-activity-7002694002453934080-QAzW סקירה של יאיר קפלן מנכ"ל בנק ירושלים בכנס הנדל"ן של דה מרקר], באתר LinkedIn
* 

== הערות שוליים ==

קטגוריה:מנהלי בנקים ישראלים
קטגוריה:בוגרי תיכון הימלפרב
קטגוריה:בוגרי האוניברסיטה העברית בירושלים
קטגוריה:עובדי בנק ישראל
קטגוריה:ישראלים שנולדו ב-1971
ג'ורדי סוויבל

ג'ורדן "ג'ורדי" סוויבל (באנגלית: Jordan "Jordi" Swibel; נולד ב-13 באפריל 1999) הוא כדורגלן אוסטרלי-יהודי המשחק בעמדת החלוץ בוואלור.

==קריירה==
לאחר שהחל את הקריירה בקבוצת הנוער של הכח סידני סיטי איסט החצי-מקצוענית, בשנת 2018 עבר לקבוצת הנוער של סידני, ובעונת 2019/2020 זכה עימה באליפות הליגה לנוער.<ref></ref>

הוא ערך את הופעת הבכורה שלו בקבוצה הבוגרת ב-4 בינואר 2020, כשעלה כמחליף בדקה ה-87 בניצחון קבוצתו בחוץ 2–1 על אדלייד יונייטד. הוא שיחק גם בשני משחקי ליגת האלופות האסיאתית, וזכה עם הקבוצה באליפות הליגה האוסטרלית.<ref></ref>

ביולי 2021 חתם בווסטרן סידני וונדררס, גם היא מליגת העל האוסטרלית.<ref></ref>

לאחר שהגיע למחנה אימון בסלובניה וערך אימונים עם קבוצת מ.ס. אשדוד מליגת העל,<ref></ref> ב-31 ביולי 2022 חתם בהפועל נוף הגליל מהליגה הלאומית.

ב-12 בינואר 2024 חתם בוואלור מליגת העל הקנדית.

==קישורים חיצוניים==

* 

==הערות שוליים==

קטגוריה:יהודים אוסטרלים
קטגוריה:כדורגלנים יהודים
קטגוריה:כדורגלנים אוסטרלים
קטגוריה:חלוצי כדורגל יהודים
קטגוריה:חלוצי כדורגל אוסטרלים
קטגוריה:כדורגלני סידני
קטגוריה:כדורגלני וסטרן סידני וונדררס
קטגוריה:כדורגלני הפועל נוף הגליל
קטגוריה:ספורטאים זרים בקנדה
קטגוריה:אוסטרלים שנולדו ב-1999
פינקניוז

פינקניוז (באנגלית: PinkNews) הוא עיתון מקוון בריטי להט"בי שהוקם על ידי בנג'מין כהן ב-2005.<ref name="Press Gazette 1"></ref><ref></ref>

העיתון מפרסם חדשות אקטואליה, בעיקר בתחום הזכויות להט"ב ברחבי העולם, וכן מציג ראיונות עיתונאיים עם אנשי תרבות ופוליטיקאים.<ref></ref>

גרסה מודפסת של העיתון, The PinkNews, הושקה באופן רשמי ב-2006, אך בוטלה שנה לאחר מכן.<ref></ref>

מאז 2013, העיתון מפעיל מדי שנה את פרסי PinkNews. הפרסים, עליהם מצביע הציבור לצד חבר שופטים,<ref></ref> מכבדים את פועלם של פעילי להט"ב בתחום וכן דוברים פוליטיים ועסקים. בין הזוכים נמנים ג'ון ברקו,<ref></ref> ניק קלג,<ref></ref> ריצ'רד ברנסון,<ref name="auto"></ref> אד מיליבנד,<ref name="auto" /> אלכס סלמונד<ref name="auto" /> ודייוויד קמרון.<ref></ref>

== קישורים חיצוניים ==

* 

== הערות שוליים ==

קטגוריה:אתרי אינטרנט שהושקו ב-2005
נונאטאק וו

נונאטאק וו (באנגלית: Wu Nunatak) הוא נונאטאק ברכס נונאטאקי אאוטבק הממוקם באזור חוף פנל של ארץ ויקטוריה, שבאנטארקטיקה.

הנונאטאק ממוקם 15 קילומטרים צפונית - צפון-מזרחית מהר וייהופט.

== היסטוריה ==
=== גילוי ומיפוי הנונאטאק ===

נונאטאק וו מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1964.

=== מקור השם ===

שמו של הנונאטאק ניתן לו על ידי הוועדה המייעצת לשמות אנטארקטיים של ארצות הברית.

הנונאטאק נקרא על שמו של טיין ה. וו (Tien H. Wu), ששימש כחוקר קרחונים בתחנת מקמרדו בעונת המחקר (הקיץ האנטארקטי) שבשנים 1966–1967.

וו
וו
דני קלבו

דניאל "דני" פדרו קלבו סן רומן (בספרדית: Daniel "Dani" Pedro Calvo San Román; נולד ב-1 באפריל 1994 בווסקה שבספרד) הוא כדורגלן ספרדי המשחק בעמדת הבלם בקבוצת ריאל אוביידו מהליגה הספרדית השנייה.

== קריירת מועדונים ==
קלבו נולד בווסקה שבספרד, וגדל במחלקת הנוער של פניאס אוסקנסס. בשנת 2012 עבר למחלקת הנוער של נומנסיה, ובשנת 2013 החל לשחק בנומנסיה ב', קבוצת המילואים של המועדון.

ב-8 ביוני 2014 ערך את הופעת הבכורה שלו בקבוצה הראשונה של המועדון, בתיקו 1-1 נגד אייבר במסגרת הליגה הספרדית השנייה לעונת . ב-31 באוגוסט 2015 הושאל למשך עונה אחת ללבאנטה ב', קבוצת המילואים של לבאנטה.

לאחר חזרתו החל לשחק בנומנסיה באופן קבוע, וב-4 בפברואר 2017 הבקיע את שער הבכורה שלו, בניצחון 3-2 על אלקורקון במסגרת הליגה לעונת . בסך הכל ערך 73 הופעות ליגה במדי נומנסיה, בהן הבקיע שלושה שערים. בעקבות הגעה של דריק אוסדה למועדון, קלבו איבד את מקומו בהרכב הראשון ובסוף הושאל.

ב-24 בדצמבר 2018 הושאל קלבו למשך חצי עונה לאלצ'ה מהליגה הספרדית השנייה. ב-4 בינואר 2019 ערך קלבו את הופעת הבכורה שלו במועדון, בהפסד 2-1 לטנריפה במסגרת הליגה לעונת . ב-9 במרץ 2019 הבקיע את שער הבכורה שלו במועדון, בניצחון 1-0 על קדיס במסגרת המחזור ה-29 בליגה. בסך הכל ערך קלבו 20 הופעות ליגה במהלך תקופת ההשאלה, והבקיע שער אחד.

בחודש מאי 2019 חתם על חוזה קבוע באלצ'ה. בעונת , שהסתיימה בהפעלה ללה ליגה, ערך קלבו 41 הופעות ליגה והבקיע שער אחד. ב-26 בספטמבר 2020 ערך קלבו את הופעת הבכורה שלו בלה ליגה, בהפסד 3-0 לריאל סוסיאדד במסגרת המחזור השלישי לעונת 2020/2021. ב-20 בפברואר 2021 הבקיע את שער הבכורה שלו בלה ליגה, בניצחון 1-0 על אייבר במסגרת המחזור ה-24. בסך הכל ערך 23 הופעות ליגה בעונה זו, בהן הבקיע שני שערים.

ב-27 ביולי 2021 חתם קלבו על חוזה לשתי עונות בריאל אוביידו מהליגה הספרדית השנייה. ב-15 באוגוסט ערך את הופעת הבכורה שלו במועדון, בתיקו 2-2 נגד לוגו במסגרת המחזור הראשון בליגה לעונת . ב-26 במרץ 2022 הבקיע את שער הבכורה שלו במועדון, בניצחון 3-0 על פואנלברדה במסגרת המחזור ה-33 בליגה. בסך הכל ערך 41 הופעות ליגה בעונת , בהן הבקיע שער אחד.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני נומנסיה
קטגוריה:כדורגלני אלצ'ה
קטגוריה:כדורגלני ריאל אוביידו
קטגוריה:ספרדים שנולדו ב-1994
אבוס אטוייב

אבוס אטוייב (באוזבקית: Abbos Abdurazzoqovich Atoyev; נולד ב-7 ביוני 1986) הוא מתאגרף אוזבקי שהתחרה בקטגוריית משקל קל כבד ומשקל בינוני ופעמיים זכה בתואר אלוף העולם. בשנת 2008 הוא סיים לימודים באוניברסיטת בוכרה.

אבוס אטוייב נולד בשנת 1986 במחוז בוכרה של אוזבקיסטן הסובייטית. הוא התחיל להתאמן באגרוף בגיל צעיר. בשנת 2004 הוא השתתף באליפות העולם לנועד וזכה במדליית ארד.

בשנת 2007 הוא השתתף באליפות העולם וזכה במקום הראשון (ניצח את ארתור בטרבייב בגמר) במשקל קל כבד (עד 81 ק"ג). החל משנת 2008 הוא השתתף בקרבות במשקל בינוני (עד 75 ק"ג). בשנת 2008 הוא השתתף במשחקים האולימפיים והפסיד בקרב הראשון. בשנת 2009 הוא זכה באליפות העולם בפעם השנייה.

באליפות העולם של שנת 2011 אטוייב הפסיד בסיבוב הראשון לרטה מוראטה מיפן. בלונדון 2012 אטוייב הפסיד בחצי הגמר לרטה מוראטה שזכה במדליית זהב. על השתתפות באולימפיאדה זו הוענקה לו מדליית ארד.

אטוייב לא השתתף בתחרות בין-לאומית משמעותית לאחר 2012.

על הישגיו לקידום הספורט באוזבקיסטן הוא זכה במספר עיטורים.

==קישורים חיצוניים==

קטגוריה:אלופי עולם באיגרוף - משקל קל כבד
קטגוריה:משתתפי אולימפיאדת בייג'ינג (2008)
קטגוריה:משתתפי אולימפיאדת לונדון (2012)
קטגוריה:ספורטאים אוזבקים
קטגוריה:ילידי 1986
יעלה ויבוא - פרויקט המחווה לשירי יורם טהרלב

[[יורם טהרלב]]
יעלה ויבוא – פרויקט המחווה לשירי יורם טהרלב הוא פרויקט הכולל שני אלבומים עם שירים של יורם טהרלב בביצוע זמרים מישראל, כולל ביצוע של יורם טהרלב והגבעטרון לשיר "לילות" שכתב טהרלב לדורית ראובני ודודו זכאי.

==המיזם==
"צאן ברזל" הוא מיזם מוזיקלי שנועד להנציח יצירות של משוררים ופזמונאים ישראלים. "יעלה ויבוא", פרויקט המחווה לשירי יורם טהרלב שהופק על ידי חברת צאן ברזל מוזיקה, הוא הפרויקט הראשון במסגרת המיזם. האלבום הראשון במסגרת הפרויקט יצא ב-2021 והשני ב-2022.

ב-18 באפריל יצאו הסינגלים הראשונים במסגרת הפרויקט, "הביתה לחזור" בביצוע אודיה אזולאי ובשביל אל הבריכות בביצוע לירון עמרם.

בהמשך שידרה קשת 12 סידרה קצרה בה נפגשים אומנים מהפרויקט עם יורם טהרלב ומדברים על השירים שביצעו בפרויקט.

בפרויקט משתתפת נכדתו של יורם טהרלב, קמה ורדי, שמבצעת את "אין אהבה אחרונה" על פי לחן שכתבה. אורן לביא הקליט לאלבום השני של הפרויקט את השיר "חומה שקופה", שאותו גם הלחין.<ref></ref>

בפרויקט בוצעו גם שירים של רבקה זהר, בהם "חלקת אלוהים" בביצוע יונתן רזאל ו"על כפיו יביא" בביצוע עדן חסון.

== דיסקוגרפיה==
{| class="wikitable"
|+
!מספר השיר
!שיר
!מבצע
!מבצע במקור
!אורך השיר
|-
|1
|עיניה קראו לי
|שלומי שבת
|אבנר גדסי
|3:16
|-
|2
|הביתה לחזור
|אודיה אזולאי
|שרה בדישי
|4:14
|-
|3
|בשביל אל הבריכות
|לירון עמרם
|חוה אלברשטיין
|4:41
|-
|4
|על כפיו יביא
|עדן חסון
|רבקה זהר
|3:28
|-
|5
|שהשמש תעבור עליי
|להקת שלוה
|ירדנה ארזי
|3:46
|-
|6
|האוהבים את האביב
|מוש בן ארי
|השלושרים
|2:55
|-
|7
|חלקת אלוהים
|יונתן רזאל
|רבקה זהר
|3:24
|-
|8
|מים מתוך הבאר
|אלה לביא
|חוה אלברשטיין
|3:12
|-
|9
|אין אהבה אחרונה
|קמה ורדי
|קמה ורדי
|3:18
|-
|10
|אינך יכולה
|רוני אלטר
|החלונות הגבוהים
|3:38
|-
|11
|לילות
|יורם טהרלב, הגבעטרון
|דורית ראובני, דודו זכאי
|3:38
|}
מפיקים צאן ברזל מוזיקה בע"מ (מבית aromamusic) יצא בשנת 2021
{| class="wikitable"
|+יעלה ויבוא פרויקט המחווה לשירי יורם טהרלב חלק ב'-רשימת השירים באלבום
!מספר השיר
!שם השיר
!מבצע בפרויקט
!מבצע במקור
!אורך השיר
|-
|1
|בלילה
|רוני בר הדס וגיל בר הדס
|יצחק קלפטר ויעל לוי
|3:36
|-
|2
|לפעמים אני מרגיש שאני צריך כנפיים
|יובל דיין
|בעז שרעבי
|3:51
|-
|3
|תן לי
|עידן עמדי
|יגאל בשן
|3:32
|-
|4
|ההר הירוק תמיד
|שירי מימון
|צוות הווי פיקוד מרכז ורוחמה רז
|3:40
|-
|5
|הנהר הנרדם
|נועם קלינשטיין
|חיה ארד
|3:04
|-
|6
|יעלה ויבוא
|עומר נצר
|גידי גוב
|2:52
|-
|7
|אני מת
|יוני בלוך
|להקת פיקוד הדרום
|2:38
|-
|8
|עץ הכוכבים
|גיא ויהל
|חוה אלברשטיין
|3:31
|-
|9
|תחת כובד התפוח
|שני פלג
|שולה חן
|3:07
|-
|10
|חומה שקופה
|אורן לביא
|אורן לביא
|3:57
|-
|11
|עץ האלון
|רותם בר אור
|יהורם גאון
|3:40
|-
|12
|עוד לא תמו כל פלאייך
|יהורם גאון
|ביצוע א': להקת פיקוד הצפון
ביצוע ב': רמי קלינשטיין
|3:34
|}

== קישורים חיצוניים ==
* 
* 
* 
* 
* 
* 
* 
*[https://www.youtube.com/watch?v=yin3YOT73O0&list=PLOSjZsThOiYcLegDXvJ6y_mU8TboREWp8 הפרויקט המלא של יעלה ויבוא להאזנה]
**[https://www.youtube.com/watch?v=yin3YOT73O0&list=PLOSjZsThOiYeR1pbwb_vvhLmACV0vUav_ חלק א' של פרויקט יעלה ויבוא להאזנה]
**[https://www.youtube.com/watch?v=K7BUDEGWEWw&list=PLOSjZsThOiYdThO8YO3jWb7x2wSlxRsHT חלק ב' של הפרויקט יעלה ויבוא להאזנה]

==הערות שוליים==

קטגוריה:אלבומי 2022
קטגוריה:אלבומים בעברית
קטגוריה:אלבומי אוסף
איחוד הרבנים במדינות האסלאם

איחוד הרבנים במדינות האסלאם או ועידת הרבנים במדינות האסלאם הוא ארגון של רבני מדינות מוסלמיות שהוקם בשנת 2019. הארגון מסייע לקהילות יהודיות במדינות בעלות רוב מוסלמי.
לוגו איחוד הרבנים

== פעילות הארגון ==
הארגון פועל במטרה לסייע לקהילות יהודיות מקומיות. באיגוד של למעלה מ-40 רבנים<ref></ref>.

זהו הארגון הראשון המאגד רבנים וקהילות יהודיות במדינות ערב בדומה לארגוני רבנים הקיימים ביבשות אחרות בעולם<ref></ref>.

הארגון מורכב מרבנים המייצגים את כל העדות והקהלים היהודיים האורתודוקסיים, אשכנזים וספרדים כאחד<ref></ref>, המתגוררים במדינות חברות הארגון לשיתוף פעולה אסלאמי.

בין המדינות בהן פועל הארגון: תוניסיה, מרוקו, אוגנדה, ניגריה, קוסובו, אלבניה, טורקיה, איראן, קירגיזסטן, אוזבקיסטן, צפון קפריסין, איחוד האמירויות הערביות, והרפובליקות טטרסטן ובשקורטוסטן, ועוד.

הארגון פועל בשיתוף פעולה עם הרבנות הראשית לישראל ובין היתר פועל בתמיכת הרב הראשי לישראל הרב יצחק יוסף.

בנשיאות הארגון רבנים המייעצים לו בנושאי הלכה, ובהם הרב שמעון אליטוב, חבר מועצת הרבנות הראשית בישראל; הרב מנדי חיטריק שליח חב"ד והרב האשכנזי של טורקיה, המשמש כיו"ר הארגון; החכם באשי של טורקיה הרב יצחק חליבה; רבה הראשי של תוניסיה הרב חיים ביתן; ועד פטירתו היה חבר בו גם הרב הראשי ליהודי סוריה ולבנון הרב אברהם חמרה. רבנים בולטים אחרים החברים באיחוד הם הרב הראשי לאיראן הרב יהודה גראמי; הרב הראשי לקזחסטן הרב ישעיהו הכהן; והרב לאיחוד האמירויות הרב לוי דוכמן.

הצורך בארגון עלה הן בשל התפתחות הקהילות היהודיות בארצות אלו <ref></ref>, והתחזקה עם החתימה על הסכמי אברהם ועם פתיחת מדינות כמו איחוד האמירויות לתיירות ואנשי עסקים ישראלים<ref></ref>.

הארגון דן ומציג נושאים ובעיות רוחביות הקיימות בכלל המדינות המוסלמיות, ובכך נותן פתרון לרבני המדינות לקדם עניינים יהודיים במדינתם דרך ארגון רבני בינלאומי<ref></ref>.

הארגון מסייע לחיי היום יום של יהודים, ופועל להקמת מקוואות וייבוא אוכל כשר ולעיתים אף מעורב בפעילות הומניטרית להצלת יהודים<ref></ref> וכן מעורב בדיאלוג בין-דתי ובהידוק היחסים בין יהודים למוסלמים.

כחלק מפעילותו נפגשים רבני הארגון עם ראשי מדינות, ובסוף שנת 2021 התקיימה ועידת פסגה של הארגון בהשתתפות נשיא טורקיה רג'פ טאיפ ארדואן<ref></ref>.

== ראו גם==
* יהדות המזרח

== קישורים חיצוניים ==

* 

* 
* 
* 

== הערות שוליים ==

קטגוריה:אגודות רבנים
קטגוריה:יהדות ארצות האסלאם
לא מוגדר

במתמטיקה, המונח לא מוגדר משמש לעיתים קרובות כדי להתייחס לביטוי שלא מיוחס לו ערך או פרשנות הגיונית, למשל, צורה בלתי מוגדרת יכולה לקבל ערכים שונים.

המונח "לא מוגדר" יכול לקבל כמה משמעויות שונות בהתאם להקשר. לדוגמה:
* בענפים שונים של המתמטיקה, מושגים מסוימים מוצגים כמושגים פרימיטיביים (למשל: "נקודה", "קו" ו"זווית"). מכיוון שמונחים אלו אינם מוגדרים במונחים של מושגים אחרים, ניתן להתייחס אליהם כ"מונחים לא מוגדרים".
* אומרים שפונקציה היא "לא מוגדרת" בנקודות שמחוץ לתחום הגדרתה. לדוגמה, הפונקציה הממשית <math> f(x)=\sqrt{x} </math> לא מוגדרת עבור כל <math>x<0</math> (כלומר, היא לא מקצה ערכים לארגומנטים שליליים).
* באלגברה, פעולות אריתמטיות מסוימות עשויות שלא להקצות משמעות לערכים מסוימים של האופרנדים שלה (למשל, חלוקה באפס). במקרה זה, הביטויים הכוללים אופרנדים כאלה נקראים "לא מוגדרים".

== מונחים לא מוגדרים ==
בימי קדם, גאומטרים ניסו להגדיר כל מונח. לדוגמה, אוקלידס הגדיר נקודה כ"זה שלא ניתן לחלק". בתקופה המודרנית, מתמטיקאים מכירים בכך שהניסיון להגדיר כל מילה מוביל בהכרח להגדרות מעגליות, ולכן מותירים כמה מונחים (כגון "נקודה") לא מוגדרים (ראה מושג פרימיטיבי).

גישה מופשטת יותר מאפשרת הכללות פוריות יותר. בטופולוגיה, מרחב טופולוגי עשוי להיות מוגדר כקבוצה של נקודות שניחנו בתכונות מסוימות, אך בסביבה הכללית, טבען של "נקודות" אלו נותר בלתי מוגדר לחלוטין. כמו כן, בתורת הקטגוריות, קטגוריה מורכבת מ"אובייקטים" ו"חצים", שהם שוב מונחים פרימיטיביים, לא מוגדרים. זה מאפשר ליישם תיאוריות מתמטיות מופשטות כאלה במצבים קונקרטיים מגוונים מאוד.

== אריתמטיקה ==
הביטוי <math display="inline"> f(x)=\frac{0}{0}</math> לא מוגדר באריתמטיקה, כפי שמוסבר בערך חילוק באפס.

למתמטיקאים יש דעות שונות לגבי האם יש להגדיר את <math display="inline"> f(x)=0^0</math> כשווה ל-1, או להשאירו לא מוגדר.

== פונקציות ==
קבוצת המספרים שעבורה מוגדרת פונקציה נקראת תחום הפונקציה) אם מספר אינו בתחום של פונקציה, אומרים שהפונקציה היא "לא מוגדרת" עבור אותו מספר.

שתי דוגמאות נפוצות הן <math display="inline"> f(x)=\frac{1}{x}</math>, שאינו מוגדר עבור <math>x=0</math>, ו-<math> f(x)=\sqrt{x}</math>, שאינו מוגדר (בשדה המספרים הממשיים) עבור <math> x<0 </math>.

== טריגונומטריה ==
בטריגונומטריה, הפונקציות <math>\tan \theta</math> ו־<math>\sec \theta</math> אינם מוגדרים עבור לכל <math display="inline">\theta = 180^\circ \left(n - \frac{1}{2}\right)</math>, בעוד שהפונקציות <math>\cot \theta</math> ו־<math>\csc \theta</math> אינם מוגדרים עבור כל <math>\theta = 180^\circ(n)</math> .

== אינסוף ==
הסמל <math>\infty</math> משמש לעיתים קרובות לציון פסאודו-מספר אינסופי, יחד עם השלילי שלו, <math> -\infty</math> . לסמל אין משמעות מוגדרת היטב בפני עצמה, אלא ביטוי כמו <math>\left\{a_n\right\}\rightarrow\infty</math> הוא קיצור של סדרה, שבשלב מסוים הוא גדלה מעבר לכל מספר ממשי. ביצוע פעולות אריתמטיות סטנדרטיות עם הסמלים <math>\pm\infty</math> אינו מוגדר. עם זאת, כמה הרחבות מגדירות את המוסכמות הבאות של חיבור וכפל:
* <math>x+\infty=\infty</math> לכל <math> x \in\R\cup\{\infty\}</math> .
* <math>-\infty+x=-\infty</math>לכל <math> x\in\R\cup\{-\infty\}</math> .
* <math>x\cdot\infty=\infty</math> לכל <math> x\in\R^{+}</math> .

ואילו ביטויים מהצורות הבאות אינם מוגדרים:
* <math>\infty-\infty</math>
* <math>0\cdot\infty</math>
* <math>\frac{\infty}{\infty}</math>

==קישורים חיצוניים==
* 

קטגוריה:מושגים במתמטיקה
ילד המחר (שיר)

ילד המחר הוא סינגל שהוקלט על ידי הזמרת הישראלית אילנה אביטל. הוא יצא לאור בשנת 1990, על ידי חברת התקליטים הד ארצי, כסינגל מתוך האלבום "ילד המחר".

== רקע וכתיבה ==
השיר נכתב והולחן על ידי אהוד מנור ואביטל והופק על ידי אריק רודיך. לשיר לא הופק וידאו קליפ רשמי, אולם ב-2012 פורסם אודיו לא רשמי שלו ביוטיוב.

== הצלחה ==
ב-7 באוגוסט 1990 נכנס השיר למצעד הפזמונים השבועי של רשת ג' במקום השמיני. ב-21 באוגוסט עלה למקום השלישי – המיקום הגבוה ביותר בו דורג. ב-25 בדצמבר, לאחר תשעה עשר שבועות רצופים, יצא מהמצעד. במצעד הפזמונים העברי השנתי ה'תשנ"א הגיע "ילד המחר" למקום ה-28.

== מיקומי שיא ==

== הערות שוליים ==

קטגוריה:שירי אילנה אביטל
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:סינגלים בהוצאת הד ארצי
ג'יימס הריסון

ג'יימס הריסון (באנגלית: James Harrison; נולד ב-27 בדצמבר 1936) הוא תורם דם ופלזמה אוסטרלי. הרכב הדם הנדיר של הריסון התגלה כמכיל נוגדן היעיל מפני מחלת RH ו-1,173 המנות שתרם סייעו לכ-2.4 מיליון תינוקות אוסטרליים.

==ביוגרפיה==
כשהיה בן 14 עבר הריסון ניתוח מורכב לכריתת ריאה, במהלכו נזקק לתרומה של 13 מנות דם. בעקבות הניתוח, נדר הריסון שיתרום מדמו לציבור עת שיגיע לגיל 18 המאפשר זאת. כעשור לאחר שהחל לתרום דם התגלה כי הרכב דמו מיוחד ומכיל שילוב נדיר של דם RHD שלילי עם נוגדני RH+, הרכב זה מאפשר הפקת חיסונים אנטי D (מניעת רגישות לגורם רזוס) והפך את הריסון לתורם אידיאלי. מדענים סבורים כי ייתכן שתרומת הדם המסיבית שקיבל כנער הביאה להתפתחות הרכב הדם המיוחד ששותפים לו לא יותר מ-50 אנשים באוסטרליה.

החיסון הראשון שהופק ניתן לאישה בהריון ב-1967. הריסון עבר לתרומת פלזמה, תהליך אותו הקפיד לעשות בתדירות המרבית המותרת של פעם בשלושה שבועות. את התרומה האחרונה שלו העניק במאי 2018, השנה האחרונה בה היה יכול לתרום מבחינת גילו על פי הכללים במדינה. בטווח זה ניתנו באוסטרליה כ-3 מיליון חיסוני אנטי D, שבכולם נכלל מרכיב שהופק מדמו של הריסון. על פי הערכות הצלב האדום האוסטרלי, החיסונים סייעו למניעת מוות של כ-2.4 מיליון תינוקות, זאת בהתבסס על כמות הנשים בהריון שקיבלו את החיסון ושיעור התמותה ממחלת RH.

להריסון הוענקה ב-1999 מדליית מסדר אוסטרליה והוא זכה לכינוי "האיש עם זרוע הזהב".

==קישורים חיצוניים==
*[https://www.lifeblood.com.au/news-and-stories/stories/james-harrison סיפורו של ג'יימס הריסון] באתר בנק הדם של הצלב האדום האוסטרלי
*[https://www.npr.org/sections/thetwo-way/2018/05/14/611074956/australias-man-with-the-golden-arm-retires-after-saving-2-4-million-babies Australia's 'Man With The Golden Arm' Retires After Saving 2.4 Million Babies], אתר NPR

==הערות שוליים==

קטגוריה:מסדר אוסטרליה: מקבלי מדליה
קטגוריה:תרומת דם
קטגוריה:אוסטרלים
קטגוריה:נדבנים
קטגוריה:אוסטרליה: בריאות ורפואה
קטגוריה:ילידי 1936
נבחרת צפון אירלנד בכדורגל נשים

נבחרת צפון אירלנד בכדורגל נשים מייצגת את צפון אירלנד בתחרויות כדורגל נשים בינלאומיות. הקבוצה מנוהלת על ידי התאחדות הכדורגל של צפון אירלנד. למרות שהיא איננה מייצגת מדינה ריבונית, פיפ"א מתירה לצפון אירלנד, כאחת מאומות הבית של הממלכה המאוחדת, להשתתף בכל הטורנירים הבינלאומיים מלבד המשחקים האולימפיים. 

בשנת 2021 העפילה הנבחרת לאליפות אירופה 2022, ובכך הייתה לנבחרת החלשה ביותר אי פעם (27 בדירוג אופ"א)<ref></ref> שמעפילה לטורניר.

בספטמבר 2021, לאחר ההעפלה ליורו הנשים, הפכה הנבחרת למקצוענית לחלוטין.<ref></ref>

== תחרויות בינלאומיות ==

=== גביע העולם ===
{| class="wikitable" style="text-align: center;"
! colspan="9" |גביע העולם בכדורגל נשים
! rowspan="2" |
! colspan="7" |מוקדמות
|-
!שנה
!תוצאה
!
!
!*
!
!
!
!
!
!
!*
!
!
!
!
|-
| 1991
| colspan="8" |לא העפילה
! rowspan="9" |
| colspan="7" |אליפות אירופה בכדורגל נשים 1991
|-
| 1995
| colspan="8" rowspan="3" |לא נרשמה
| colspan="7" |אליפות אירופה בכדורגל נשים 1995
|-
| 1999
| colspan="7" rowspan="2" |לא נרשמה
|-
| 2003
|-
| 2007
| colspan="8" rowspan="4" |לא העפילה
|6
|2
|1
|3
|7
|11
|4–
|-
| 2011
|10
|3
|2
|5
|8
|16
|8–
|-
| 2015
|10
|1
|2
|7
|3
|19
|16–
|-
| 2019
|8
|1
|0
|7
|4
|27
|23–
|-
| 2023
| colspan="8" |
| colspan="7" |
|-
!סך הכול
!0/9
!—
!—
!—
!—
!—
!—
!—
!
!34
!7
!5
!22
!22
!73
!51–
|}

:* תיקו כולל משחקים שהוכרעו בדו־קרב בעיטות עונשין.

=== אליפות אירופה ===
{| class="wikitable" style="text-align:center;"
! colspan="8" |אליפות אירופה בכדורגל נשים
! rowspan="2" |
! colspan="6" |מוקדמות
|-
!שנה
!תוצאה
!
!
!*
!
!
!
!
!
!*
!
!
!
|-
|1984
| colspan="7" rowspan="2" |לא העפילה
! rowspan="13" |
|6
|0
|0
|6
|5
|21
|-
| 1987
|6
|0
|0
|6
|2
|35
|-
| 1989
| colspan="7" |לא נרשמה
| colspan="6" |לא נרשמה
|-
| 1991
| colspan="7" |לא העפילה
|4
|0
|0
|4
|1
|21
|-
| 1993
| colspan="7" rowspan="5" |לא נרשמה
| colspan="6" rowspan="5" |לא נרשמה
|-
| 1995
|-
| 1997
|-
| 2001
|-
| 2005
|-
| 2009
| colspan="7" rowspan="3" |לא העפילה
|11
|2
|1
|8
|11
|28
|-
| 2013
|10
|3
|2
|5
|12
|15
|-
| 2017
|8
|2
|1
|5
|10
|22
|-
| 2022
|שלב הבתים
|3
|0
|0
|3
|1
|11
|10
|6
|2
|2
|21
|18
|-
!סך הכול
!1/13
!3
!0
!0
!3
!1
!11
!
!55
!13
!6
!36
!62
!160
|}

:* תיקו כולל משחקים שהוכרעו בדו־קרב בעיטות עונשין.

== קישורים חיצוניים ==
* 

== הערות שוליים ==

צפון אירלנד
קטגוריה:צפון אירלנד: כדורגל
לורנס או'פוראיין

לורנס או'פוראיין (באנגלית: Laurence O'Fuarain; נולד ב-24 באפריל 1990) הוא שחקן אירי.

== ביוגרפיה ==
לורנס או'פוריין למד פרסום ושיווק במכון הטכנולוגי, Tallaght, במקרה, החל ליצור כמה סרטים קצרים מהם נהנה. לאחר אודישן הצטרף לאקדמיית "Bow Street", הוא החליט לעזוב את ITT כדי להתרכז במשחק.<ref name="iftn"></ref> בשנת 2014, או'פוריין סיים את לימודיו בתוכנית למשחק באקדמיית "Bow Street" בדבלין .<ref name="bow"></ref> בזמנו הפנוי, או'פוריין הוא דייג נלהב.<ref name="bait"></ref>

== קריירה ==
ב-2015, מיד לאחר שסיים את לימודיו באקדמיה ערך או'פוראיין את הופעת הבכורה שלו בסרט האירי The Limit Of, למרות שהסרט לא הוקרן עד 2018.

בשנת 2016 שיחק בסרט "The Secret Scripture"<ref name="sec"></ref> ובפרק בודד של משחקי הכס בעונה החמישית<ref name="iftn" /> באותה שנה הוא לוהק לתפקיד חוזר בסדרת הטלוויזיה Rebellion .<ref name="mac"></ref> בשנת 2017, שיחק בפרק בסדרת הטלוויזיה ויקינגים בעונה החמישית ובפרק בסדרה אדמת הפקר .<ref name="iftn" /><ref name="mac" />

בשנת 2018, שיחק או'פוראיין בתפקיד ורן בסרט "Viking Destiny". באותה שנה שיחק בסרטים Don't Go ו-"שחור 47" <nowiki/>.<ref name="mac" />

באוגוסט 2021, או'פוראיין החל להצטלם למיני-סדרה המכשף: מקור הדם בהפקת נטפליקס,<ref name="blood"></ref> המתרחשת כ-1,200 שנה לפני עלילת הסדרה המכשף.<ref name="var"></ref>

== פילמוגרפיה ==
=== קולנוע ===
{| class="wikitable"
!שנה
! סרט
!תפקיד
! הערות
|-
| 2016
|The Secret Scripture
|בלש
|
|-
| rowspan="4" | 2018
|The Limit Of
| ג'יימס אלן
|
|-
|Viking Destiny
| ורן
|
|-
|Don't Go
| קווין גאן
|
|-
|47 שחור
|אי. סי
|-
| 2021
|Who We Love
| ג'ו
|
|-
|TBA
|Creepers
|בלאנג'ר
|
|}

=== טלוויזיה ===
{| class="wikitable"
!שנה
! סדרה
!תפקיד
! הערות
|-
| rowspan="2" | 2015
| רד רוק 
| ג'קו ג'ונס
| 2 פרקים - 1.19 ו-1.20
|-
| משחקי הכס 
| סימפסון
|פרק אחד
|-
| rowspan="2" | 2016
|Can't Cope, Won't Cope
| לורקן
| 4 פרקים
|-
|Rebellion
| דזמונד בירן
| 4 פרקים - The Accounting, Surrender, Under Siege, To Arms
|-
| rowspan="2" | 2017
|ויקינגים
| האקון
| עונה 5 - פרק 6
|-
|אדמת הפקר
|
| פרק XVI
|-
| 2022
| המכשף: מקור הדם
| פיאל
| 4 פרקים
|-
|2024
|הג'נטלמנים <small>(אנ')</small>
|ג'יי.פי וורד
|2 פרקים
|}

==קישורים חיצוניים==

== הערות שוליים ==

קטגוריה:אירים שנולדו ב-1990
קטגוריה:בוגרי אוניברסיטאות ומכללות
קטגוריה:שחקני קולנוע וטלוויזיה אירים
אאודי Q6

אאודי Q6 (בגרמנית: Audi Q6) היא מכונית משפחתית במרכב קרוסאובר, בעלת שישה או שבעה מקומות ישיבה, שמיוצרת על ידי אאודי משנת 2022. היא נחשפה ב-24 ביולי 2022<ref></ref>. היא מיועדת לשוק הסיני בלבד<ref></ref>. ב-4 בספטמבר 2023, חשפה אאודי את אאודי Q6 אי-טרון החשמלי המשווק בכל העולם<ref></ref>. ה-Q6 היא השביעית במשפחת Q של אאודי.

== סקירה ==
היא מבוססת על הפולקסווגן תלאגון ובנויה על אותה פלטפורמה, פלטפורמת MQB Evo של קבוצת פולקסווגן. העיצוב החיצוני יוקרתי ומעט ספורטיבי, פנים המכונית יוקרתי. היא גדולה במעט מאאודי Q7 לאאודי Q6 אורך של 5,099 מ"מ, רוחב של 2,014 מ"מ, גובה של 1,784 מ"מ ובסיס גלגלים של 2,980 מ"מ.

תא הנוסעים מאובזר בכל הטכנולוגיה העדכנית של אאודי כגון: לוח מחוונים דיגיטלי בקוטר 12.3 אינץ', מולטימדיה בקוטר 10.1 אינץ' ומסך בקוטר 8.6 אינץ' לשליטה על המולטימדיה וחימום/אוורור המושבים. מערכת המולטימדיה שונה משאר רכבי אאודי עקב התאמה לרשתות הסיניות. לצד כל זה נמצא בדגם גם מערכות בטיחות מתקדמות המאפשרות לדגם נהיגה אוטונומית ברמה 2 פלוס.

== מפרט טכני ==
בשלב הראשון של השיווק משווקת אאודי את ה-Q6 עם שני יחידות הנעה<ref></ref>.
* 40 TFSI: מנוע בנזין I4 צילינדרים בנפח 2.0 ליטר טורבו המספק 231 כ"ס. תיבת הילוכים כפולת מצמדים בעלת שבעה הילוכים.
* 45 TFSI: מנוע בנזין I4 צילינדרים בנפח 2.0 ליטר טורבו המספק 265 כ"ס ומומנט מרבי של 40.8 קג"מ. תיבת הילוכים כפולת מצמדים בעלת שבעה הילוכים.
* 50 TFSI: בהמשך השנה תשווק אאודי את ה-Q6 עם מנוע בנזין V6 צילינדרים בנפח 2.5 ליטר טורבו המספק 300 כ"ס ומומנט מרבי של 51 קג"מ ותיבת הילוכים כפולת מצמדים בעלת שבעה הילוכים.

== קישורים חיצוניים ==

* 

== הערות שוליים ==

Q6
קטגוריה:מכוניות משפחתיות גדולות
קטגוריה:קרוסאובר
קטגוריה:כלי רכב המיוצרים בסין
קטגוריה:דגמי מכוניות שהושקו ב-2022
רופין סודקובסקי

רופין סודקובסקי (ברוסית: Руфин Судковский; 19 באפריל 1850 – 16 בפברואר 1885) היה צייר רוסי<ref></ref><ref></ref> ובעלה הראשון של המאיירת הפופולרית אלנה סמוקיש-סודקובסקיה.

== ביוגרפיה ==
הוא היה בנו של כומר רוסי אורתודוקסי בחרסון, אז חלק מהאימפריה הרוסית, כיום אוקראינה. במקור, הוא תכנן ללכת בדרכו של אביו, ולמד תחילה בבית הספר הדתי המקומי, אחר כך בסמינר התאולוגי באודסה,<ref></ref> אך עד מהרה איבד עניין בנושא. הוא נמשך לציור מאז שהיה ילד, והחל לפקוד את בית הספר לציור באודסה של האגודה המקומית לאמנות. בהשפעת מעמדה של אודסה כנמל מרכזי, התמקדותו פנתה עד מהרה לנושאים ימיים.

ב-1868 עזב את הסמינר ונסע לסנט פטרסבורג, שם התקבל על בסיס זמני באקדמיה הקיסרית לאמנויות. בסופו של דבר הוא הפך לסטודנט מן המניין, נשאר שם שלוש שנים וקיבל כמה מדליות. הוא חזר לאוצ'קיב ב-1871 והחל בציור סדרת סקיצות של קו החוף של הים השחור. רוב העבודות המוקדמות הללו לא זכו להצלחה כשהן הוצגו בסנט פטרסבורג. הטכניקה והמקוריות שלו השתפרו במהלך ביקור בגרמניה ובצרפת ב-1874. שלוש שנים לאחר מכן, בתערוכה חדשה באקדמיה זכה אותו בתואר "אמן חופשי". בשנת 1879, הוא הועלה לדרגת תואר ראשון.

הוא המשיך להציג בסנט פטרסבורג, לפעמים יחד עם יוליוס פון קלבר.<ref></ref> בשנת 1882, ציורו, "סערה ליד אוצ'קיב", זיכה אותו בתואר אקדמאי.

בשנה שלאחר מכן, הוא התחתן והסתבך במחלוקת כאשר ארכיפ קוינג'י (שותפו לדירה לשעבר באקדמיה) האשים אותו בגניבה ספרותית. למרות שהמבקרים והעיתונות קיבלו את הצד שלו, כמה אמנים (קרמסקוי, מקסימוב, וולקוב ורפין) פרסמו מכתב ב"ניו יורק טיימס" ובו נאמר שסודובסקי "העתיק ישירות" מקוינג'י.<ref></ref>

שנתיים לאחר מכן, בשיא הקריירה שלו, חלה סודקובסקי בטיפוס במהלך תערוכה בקייב, והוחזר לאוצ'קיב, שם הוא נפטר.

למרות חייו הקצרים, הוא הצליח להשלים מספר רב של בדים, שהוצגו על ידי חבריו בדיעבד, זמן קצר לאחר מותו.

אלמנתו, אלנה (גם היא אמנית), התחתנה עם הצייר ניקולאי סמוקיש ב-1889 והפכה למאיירת פופולרית.
== גלריה ==
<gallery mode="packed" heights="200">
File:Rufin Sudkovsky - Landscape.jpg|נוף
File:Naval battle between "Vesta" and "Fetkh-i Bulend" at the Black Sea, July 11, 1877.jpg|קרב ימי בים השחור, 1877
File:Sudkovsky 001.jpg|סירה על החוף
File:Sudkovsky 012.jpg|סערה בים
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:רוסים שנולדו ב-1850
קטגוריה:נפטרים ב-1885
אותך... פעם שנייה

אותך... פעם שנייה הוא אלבום האולפן השמיני של הזמרת הישראלית אילנה אביטל. את האלבום הוציאה בשנת 1993 לאור חברת התקליטים האחים בן-מוש. מתוכו הצליחו החידוש של אביטל לשירה הידוע "אותך", "כמה כמה" (מילים: דודו ברק), "מלח ואור" (מילים: נתן יונתן), "כולי תקווה", "בדם שלך" (תרגום לשיר היווני "דאם דאם") ו"קרב צמוד מדי", שהוקלט במקור על ידי ירדנה ארזי, אך גרסתה מעולם לא פורסמה ונגנזה. הרצועה הסוגרת את האלבום היא נעימה ל"אותך", עם תזמון זהה לגרסה המופיעה באלבום. את שירי האלבום עיבד אריק רודיך, מלבד שיר אחד שעובד על ידי יהודה (יוג'י) גבאי.

== רשימת רצועות ==

== הערות שוליים ==

קטגוריה:אלבומי אילנה אביטל
קטגוריה:אלבומים בעברית
תוצרת צרפת

תוצרת צרפת הוא אלבומה התשיעי של הזמרת הישראלית אילנה אביטל, והשני שמבוצע בשפה הצרפתית. אלבומה הראשון בשפה פורסם ב-1981 בשם Ilana Vital. ב"תוצרת צרפת" נכללו שירים מקוריים של אביטל וגרסאות כיסוי לשירים ידועים בצרפתית, ביניהם "Ne Me Quitte Pas" ו-"Encore Une Fois", שהתפרסם לראשונה ב-1973 בביצועה של עדנה לב, חברתה הקרובה של אביטל.

== רשימת רצועות ==

== הערות שוליים ==

קטגוריה:אלבומי אילנה אביטל
קטגוריה:אלבומים בצרפתית
קטגוריה:אלבומי חברת IMP רקורדס
יעל ארליכמן

יעל ארליכמן (נולדה בדצמבר 1954) היא פסלת ישראלית.<ref></ref>

== ביוגרפיה ==
יעל ארליכמן נולדה בשנת 1954 בקיבוץ גבעת ברנר, לנחמה ופנחס (פיני) ויינשטיין. 
אביה היה מפקד בפלמ"ח, מפקד גדוד בצה"ל ומנהל מפעל "רימון" בקיבוץ.
כשהייתה בת 3, עזבה משפחתה את הקיבוץ ועברה להתגורר באפקה. ארליכמן למדה בבית הספר היסודי אלחריזי בתל ברוך, והמורה שלה לציור הייתה הציירת אסתר פרץ-ארד. ארליכמן מציינת את השפעתה האמנותית עליה מאז ועד היום. היא למדה בבית הספר התיכון בגבעת ברנר, ובצבא שירתה בחיל הקשר בשארם א-שייח'.

יעל נישאה ליעקב ארליכמן בשנת 1981, ויש לה שלוש בנות ושני נכדים. היא מתגוררת ברמת השרון.

== לימודי אמנות ==
במשך השנים למדה יעל בשני בתי ספר לאומנות ואף התמחתה אצל פסלים ידועים.
* מכון אבני - אמנות
* המדרשה לאמנות - תולדות האמנות ורישום
* סטודיו אסתר פרץ-ארד - ציור ורישום
* סטודיו מרים חורי-גוטהולץ - פיסול
* סטודיו כברי - תחריט
* ואדים קופטויבסקי - ציור בשמן

== יצירתה ==
יעל ארליכמן בזמן היצירה
יעל ארליכמן עם הפסל "סוראיה"
בתחילת דרכה האמנותית עסקה יעל בציור, אך בעשרים שנה האחרונות היא מקדישה את זמנה לפיסול. פסלי הברונזה של יעל הם ברובם דמויות של אנשים. יעל נותנת שמות לפסליה כמו - איזבל, שרלוט ועוד, וביחסה זה היא מגדילה את הקסם של הפסלים המואנשים שהיא יוצרת.

יעל יוצקת את פסליה בבית יציקה "אש יציקות" ומעורבת בשלבי היציקה השונים. בסיום התהליך היא משייפת ומלטשת כל פסל בנפרד, וכך גם כשמדובר בסדרה של פסלים, הרי שמראה ההבעה הסופי של כל פסל שונה מעט משל האחר.<ref></ref><ref></ref><ref></ref>

=== תערוכות ===
מאז שנת 2000 מוצגות עבודותיה של יעל בתערוכות שונות בארץ ובמדינות נוספות, ביניהן ארצות הברית, הולנד ואיטליה.<ref></ref> עבודותיה נמכרות לאוספי אמנות ולחברות עסקיות ומוצגות בחללים ציבוריים, בגני תעשייה ובבתים פרטיים. בשנת 2011 הוזמנו מיעל שני פסלי חוץ גדולים מאוד. האחד, "שורשים" - מוצב בגנים הבוטניים של אוניברסיטת תל אביב, והאחר, "נולדו בדרך", מוצב במלון בראשית הצופה אל מכתש רמון. בשנת 2016 הוצב פסלה "הזורע" בקיבוץ מעברות.

=== ביקורות ===
אורית לוטרינגר, אוצרת ומבקרת אמנות, כותבת כי פסליה של יעל מלאי חיים ומשקפים את חדוות היצירה של האמנית.<ref></ref> ורדה שטיינלאוף, אוצרת לאמנות במוזיאון תל אביב, מוצאת ביצירתה של יעל ארליכמן קבלת האחר על שונותו, ואף רואה בדמויות של פסליה "מפגש עם עבר מוכר, אך לא לגמרי מזוהה".<ref></ref>

=== פרסים ===
בדצמבר 2009 הוזמנה יעל להציג את פסליה בביאנלה לאמנות עכשווית בפירנצה, איטליה, שם זכתה בפרס הנשיא ע"ש לורנצו דה מדיצ'י.<ref></ref>

== גלריה ==
<gallery>
קובץ:Yael Erlichman סולטנה.jpg|סולטנה
קובץ:Yael Erlichman דיאמנטה.jpg|דיאמנטה
קובץ:Yael Erlichman אלגריה.jpg|אלגריה
קובץ:Yael Erlichman אבבא-ואנט-ג׳מימה.jpg|אבבא-ואנט-ג׳מימה
קובץ:Yael Erlichman סוטו-וג׳יזל.jpg|סוטו-וג׳יזל
</gallery>

== קישורים חיצוניים ==

* 
* 

== הערות שוליים ==

קטגוריה:בוגרי בית הספר אלחריזי (תל אביב)
קטגוריה:בוגרות תיכון אזורי ע"ש ברנר בגבעת ברנר
קטגוריה:בוגרי תיכון אזורי ע"ש ברנר בגבעת ברנר
קטגוריה:בוגרי המדרשה לאמנות
קטגוריה:פסלות ישראליות
קטגוריה:בוגרות המדרשה לאמנות
קטגוריה:פסלים ישראלים
קטגוריה:רמת השרון: אישים
קטגוריה:ישראליות שנולדו ב-1954
קטגוריה:ישראלים שנולדו ב-1954
נוגעת באושר

נוגעת באושר הוא אלבום האולפן העשירי של הזמרת הישראלית אילנה אביטל. את האלבום הוציאה לאור חברת התקליטים IMP רקורדס בשנת 2001. מתוך האלבום הצליחו השירים "ריגוש זמין" (עם אדי בטלר), "היי" ושיר הנושא "לגעת באושר". באלבום שבעה שירים ורצועת בונוס אחת: גרסת רמיקס באנגלית ל"היי".

== רשימת רצועות ==

== הערות שוליים ==

קטגוריה:אלבומי 2001
קטגוריה:אלבומי אילנה אביטל
קטגוריה:אלבומים בעברית
קטגוריה:אלבומי חברת IMP רקורדס
תמר פוזיילוב

זוג על ספסל - בטיילת המצוק בנתניה
אם וילדיה - בטיילת המצוק בנתניה

תמר פוזיילוב היא פסלת ישראלית.

== ביוגרפיה ==
פוזיילוב נולדה בבוכרה ובגיל שנה עברה עם משפחתה לאיראן, שם גדלה עד גיל 17. עלתה לארץ ישראל דרך סוריה, לבנון וקפריסין. היא למדה פיסול בהדרכתו של ברוך סקציאר מצוות מורי מכון אבני.

שתי עבודות שלה נמצאות בבית הנשיא בירושלים. ארבעה מפסליה עומדים בטיילת "המצוק" בנתניה ושני פסלי רקדנית ברחבת הכניסה להיכל התרבות העירוני בנתניה. פסל שלה נמצא בחזית בית המשפט השלום בנתניה. פסליה הוצגו במוזיאון ארץ ישראל, בתל אביב, במרכז אומנות בגוביו, איטליה, בתערוכה לכבוד 50 שנה לישראל שנערכה בוושינגטון די. סי., ארצות הברית ובתערוכות בז'נבה, שווייץ ובניו יורק, ארצות הברית.

== תערוכת יחיד ==
* פיסול אנושי - היכל אמנויות הבמה, הרצליה, 2004

== משפחה ==
תמר נישאה לבן ציון פוזיילוב לימים סגן נשיא בורסת היהלומים הישראלית ויקיר תעשיית היהלומים

== פסלים במרחב הציבורי ==
* יונות השלום - נמצא בכניסה לבית משפט השלום בנתניה, 220 ס"מ
* שני פסלי רקדנית - ברחבת הכניסה להיכל התרבות העירוני בנתניה
* זוג על ספסל - נמצא בטיילת המצוק בנתניה, 2011.
* אם וילדיה - נמצא בטיילת המצוק בנתניה, 2011.
* איזון - נמצא בטיילת המצוק בנתניה.
* זוג זקנים - נמצא בטיילת המצוק בנתניה.
* האישה והספר - נמצא בגינת שלפני הספרייה העירונית ברחוב ארליך בנתניה

==קישורים חיצוניים==

* [http://www.tamarsculptor.com/he אתר הבית]
* [https://museum.imj.org.il/artcenter/newsite/he/?artist=פוזיילוב,%20תמר&list=פ תמר פוזיילוב], באתר מוזיאון ישראל, ירושלים
* 
* 
* 

== הערות שוליים ==

קטגוריה:פסלות ישראליות
קטגוריה:יהודים בוכרים
הסיפור האמיתי (אלבום)

הסיפור האמיתי הוא אלבום האולפן האחד-עשר והאחרון של הזמרת הישראלית אילנה אביטל. את האלבום הוציאה בשנת 2008 לאור חברת התקליטים ACUM. הסינגל המוביל שלו, "תצא מהסרט", יצא לאור בשנת 2007, כשנה לפני יציאת האלבום. זהו האלבום הראשון של אביטל לאחר "נוגעת באושר" משנת 2001, ונחשב לאחרון בדיסקוגרפיה שלה.

== רשימת רצועות ==

== הערות שוליים ==

קטגוריה:אלבומי 2008
קטגוריה:אלבומי אילנה אביטל
קטגוריה:אלבומים בעברית
יחסי צ'כיה–קזחסטן

שמאל
יחסי צ'כיה–קזחסטן הם היחסים הדו-צדדיים בין הרפובליקה הצ'כית לרפובליקה קזחסטן.

==היסטוריה==
לאחר מלחמת העולם השנייה, שתי המדינות היו תחת שלטון סובייטי כאשר הרפובליקה הצ'כית הייתה חלק מהרפובליקה הסוציאליסטית הצ'כוסלובקית כמדינת לווין וקזחסטן כאחת הרפובליקות המרכיבות את ברית המועצות.

היחסים הדיפלומטיים המודרניים בין קזחסטן וצ'כיה העצמאיות כוננו ב-1 בינואר 1993, ביום בו קיבלה צ'כיה את עצמאותה<ref></ref>. בשנת 2012 פגש נשיא קזחסטן נורסולטן נזרבייב את נשיא צ'כיה ואצלב קלאוס במהלך ביקורו רשמי בצ'כיה ובאוסטריה, ודן בהעמקת שיתוף הפעולה הכלכלי בין שתי המדינות<ref></ref>. בשנת 2014 שוב נפגש נזרבייב עם נשיא צ'כיה מילוש זמאן, ודן עימו בשיתוף פעולה כלכלי נוסף בין שתי המדינות ובסיוע צ'כי לכלכלת קזחסטן<ref></ref>.

==מסחר וכלכלה==
שיתוף הפעולה הכלכלי בין צ'כיה לקזחסטן מבוסס על מספר הסכמים דו-צדדיים בין המדינות משנים 1996, 1998 ו-2004<ref></ref>. מחזור הסחר הדו-צדדי גדל מ-200 דולר ב-2009 ל-1.2 מיליארד דולר ב-2014. עקב המגמות השליליות בשוק העולמי וירידת מחירי הנפט, הוא ירד ל-666 מיליון דולר בשנת 2015<ref></ref>. בשנת 2015, רוב הסחר של צ'כיה עם קזחסטן היה בתחומי הנדסת היי-טק, מכשור, חקלאות ותעשיית הקולנוע<ref></ref>.

==נציגויות דיפלומטיות==
* לצ'כיה יש שגרירות בנור-סולטן, וסניף נוסף של השגרירות באלמטי.
* לקזחסטן יש שגרירות בפראג, וקונסוליה כללית ביארומייר <ref></ref>.

==קישורים חיצוניים==

==הערות שוליים==
אוסף הזהב

אוסף הזהב הוא אלבום האוסף הראשון של הזמרת הישראלית אילנה אביטל. הוא פורסם לאחר 17 שנים מאז הוצאת אלבום הבכורה שלה, "לאהוב אותך". באוסף נכללים שירים רבים מהאלבומים "לאהוב אותך", "זינוק", "רגעים" "בלי בושה", "כיוונים נעלמים", "ילד המחר" ו"אותך... פעם שנייה". את האלבום הוציאה בשנת 1995 לאור חברת התקליטים הד ארצי.

== רשימת רצועות ==

== הערות שוליים ==

קטגוריה:אלבומי אוסף מ-1995
קטגוריה:אלבומי אילנה אביטל
קטגוריה:אלבומים בעברית
קטגוריה:אלבומי חברת הד ארצי
יחסי ערב הסעודית – צ'כיה

שגרירות ערב הסעודית בפראג
יחסי ערב הסעודית–צ'כיה הם יחסי החוץ בין ערב הסעודית וצ'כיה.

== סקירה כללית ==
יחסים דיפלומטיים בין צ'כיה לממלכת ערב הסעודית כוננו בשנת 1995. באותה שנה נפתחה שגרירות צ'כיה בריאד. עד מהרה החל שיתוף הפעולה בין שתי המדינות להתפתח בהצלחה במיוחד בתחום המסחרי.

המסגרת ליחסים דו-צדדיים נקבעה בהתייעצויות בין משרדי החוץ של שתי המדינות במרץ 2002. דינמיקה חדשה הוכנסה בעקבות ביקורו הממלכתי של נשיא צ'כיה, ואצלב האוול, בערב הסעודית בפברואר 2001, במהלכו שתי המדינות חתמו על הסכם על הקמת נציגות דיפלומטית של ערב הסעודית בפראג. עד מהרה החליפו שתי המדינות מספר משלחות בתחום המדע, החינוך והכלכלה.

נקודת ציון חשובה הייתה החתימה על ההסכם הכללי בין ממשלת צ'כיה לממשלת ממלכת ערב הסעודית במרץ 2002. אישור מסמך מסגרת זה יצר תנאים לחתימה על הסכמים אחרים. לאחרונה הסתיימו שיחות על נוסח ההסכם לקידום והגנה על השקעות, ונפתח משא ומתן על הסכם למניעת מיסוי כפול.

מועצת העסקים הצ'כית-סעודית הוקמה בספטמבר 2003 בחסות לשכת המסחר והתעשייה הסעודית ולשכת המסחר הצ'כית. המועצה עוסקת באופן פעיל בקידום היחסים המסחריים של צ'כיה-סעודיה ונפגשת באופן קבוע בשתי המדינות פעמיים בשנה.

ביקורים במישור הממשלתי והפרלמנטרי, במיוחד השתתפותו של נשיא צ'כיה ואצלב האוול בפורום הכלכלי של ג'דה בפברואר 2005, פתחו את הדלת לשיתוף פעולה עתידי בתחומים רבים, כגון חינוך, חקלאות, שיתוף פעולה מדעי וטכני, ובעיקר. שירותי בריאות, שבהם לרפובליקה הצ'כית יש מוניטין מצוין עם מטופלים סעודים המבקרים בספא ובמתקני השיקום הצ'כיים.

צ'כיה רואה בממלכת ערב הסעודית שותפה חשובה במסגרת היחסים הבילטרליים שלה ומוכנה לפתח מגעים דו-צדדיים מקיפים לטובת אוכלוסיית שתי המדינות.

== נציגויות דיפלומטיות ==
* צ'כיה מחזיקה בערב הסעודית שגרירות בריאד וקונסוליית כבוד בג'דה.
* ערב הסעודית מחזיקה בצ'כיה שגרירות בפראג.

==קישורים חיצוניים==

== הערות שוליים ==